Metodické usmernenie č. MF/21350/2015-315 zo dňa 07.10.2015
k postupu účtovania pohľadávok štátu, ktoré boli vymáhané poverenou osobou

Štátne rozpočtové organizácie a štátne príspevkové organizácie vedú účtovníctvo v zmysle zákona č. 431/2002 Z. z. o účtovníctve v znení neskorších predpisov a na základe Opatrenia MF SR č. 16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov (ďalej len „Opatrenie“).
	Konsolidácia pohľadávok štátu je upravená v § 14 zákona č. 374/2014 Z. z. o pohľadávkach štátu a o zmene a doplnení niektorých zákonov (ďalej len „zákon č. 374/2014 Z. z.“) a poverená osoba je definovaná ako právnická osoba so 100 % majetkovou účasťou štátu, ktorá vykonáva konsolidáciu pohľadávok štátu na základe zmluvy o vymáhaní pohľadávky štátu. V zmysle tohto ustanovenia je poverená osoba povinná bez zbytočného odkladu uhradiť správcovi vymoženú sumu pohľadávky štátu zníženú o svoju odmenu. Poverenej osobe vzniká nárok na odmenu vo výške 20 % z vymoženej sumy.
	V zmysle § 16 zákona č. 374/2014 Z. z. je povinný správca majetku štátu, ktorým je štátna rozpočtová organizácia a štátna príspevková organizácia (ďalej len „správca“) písomne požiadať poverenú osobu o uzavretie zmluvy o vymáhaní splatných pohľadávok štátu. Zmluvou o vymáhaní pohľadávky štátu správca postupuje na poverenú osobu právo uplatňovať pohľadávku štátu a zaväzuje sa zaplatiť poverenej osobe za vymoženie pohľadávky štátu alebo jej časti odmenu.
	
Rozpočtová organizácia – vymáhanie pohľadávky poverenou osobou
Popis účtovného prípadu	€	MD	D	
Štandardný predpis pohľadávky (voči účtovnej jednotke „xy“) v bežnom účtovnom období (analytická evidencia podľa dlžníka)	100	3xx(AÚ„xy“)	6xx	
Predpis budúceho odvodu nevyinkasovaných príjmov do rozpočtu zriaďovateľa k 31.12.20xx	100	589	351	
Tvorba opravnej položky k pôvodnej pohľadávke k 31.12.20xx+1	30	558	391	
K 31.12.20xx+1 zníženie predpisu odvodu nevyinkasovaných príjmov do rozpočtu zriaďovateľa vo výške opravnej položky 	30	351	589	
Preúčtovanie partnera z „xy“ na Slovenskú konsolidačnú a.s. na základe avíza od Slovenskej konsolidačnej a.s. o prijatí vymoženej sumy	70	3xx(AÚ„SK“)	3xx(AÚ„xy“)	
Zrušenie opravnej položky na základe avíza o prijatej platbe od Slovenskej konsolidačnej a.s.	30	391	658	
Zrušenie úpravy predpisu odvodu nevyinkasovaných príjmov do rozpočtu zriaďovateľa v dôsledku opravnej položky	30	589	351	
Úhrada vymoženej sumy alebo jej časti zníženej o odmenu poverenej osobe	56	224	3xx(AÚ„SK“)	
Záväzok voči Slovenskej konsolidačnej a.s. vo výške odmeny	14	518	321	
Zápočet pohľadávky a záväzku voči Slovenskej konsolidačnej a.s. vo výške odmeny	14	321	3xx(AÚ„SK“)	
Úprava predpisu odvodu nevyinkasovaných príjmov do rozpočtu zriaďovateľa vo výške započítanej odmeny 	14	351	589	
Odpis nevymoženej časti pôvodnej pohľadávky	30	546	3xx(AÚ„xy“)	
Zníženie odvodu nevyinkasovaných príjmov do rozpočtu zriaďovateľa vo výške odpisu nevymoženej časti pôvodnej pohľadávky	30	351	589	
Zúčtovanie realizácie rozpočtových príjmov ku dňu, ku ktorému sa zostavuje účtovná závierka	56	351	224	

Príspevková organizácia – vymáhanie pohľadávky poverenou osobou
Popis účtovného prípadu	€	MD	D	
Štandardný predpis pohľadávky (voči účtovnej jednotke „xy“) v bežnom účtovnom období (analytická evidencia podľa dlžníka)	100	3xx(AÚ„xy“)	6xx	
Tvorba opravnej položky k pôvodnej pohľadávke 	30	558	391	
Preúčtovanie partnera z „xy“ na Slovenskú konsolidačnú a.s. na základe avíza od Slovenskej konsolidačnej a.s. o prijatí vymoženej sumy	70	3xx(AÚ„SK“)	3xx(AÚ„xy“)	
Zrušenie opravnej položky na základe avíza o prijatej platbe od Slovenskej konsolidačnej a.s.	30	391	658	
Úhrada vymoženej sumy alebo jej časti zníženej o odmenu poverenej osobe	56	221	3xx(AÚ„SK“)	
Záväzok voči Slovenskej konsolidačnej a.s. vo výške odmeny	14	518	321	
Zápočet pohľadávky a záväzku voči Slovenskej konsolidačnej a.s. vo výške odmeny	14	321	3xx(AÚ„SK“)	
Odpis nevymoženej časti pôvodnej pohľadávky	30	546	3xx(AÚ„xy“)	
	Na základe spoločných, prechodných a záverečných ustanovení tohto zákona je správca povinný odplatne postúpiť písomnou zmluvou na poverenú osobu splatné pohľadávky štátu, ktoré vznikli do 31.12.2013. Poverená osoba je povinná v tejto lehote postúpenie pohľadávok štátu prijať. Právo nakladať s postúpenou pohľadávkou štátu prechádza na poverenú osobu dňom účinnosti zmluvy o postúpení. Správca odpíše pohľadávku štátu z účtovníctva ku dňu účinnosti zmluvy o postúpení. 
	Odpis postúpených pohľadávok u správcu sa v zmysle § 61 Opatrenia účtuje na ťarchu účtu 546 – Odpis pohľadávky a v prospech príslušného účtu pohľadávky. Úhrada z predaja pohľadávky od poverenej osobe sa u správcu účtuje na ťarchu príslušných účtoch účtovej skupiny 22 – Účty v bankách a v prospech účtu 646 – Výnosy z odpísaných pohľadávok. 

Rozpočtová organizácia – odplatné postúpenie pohľadávok štátu poverenej osobe 
Popis účtovného prípadu	€	MD	D	
Štandardný predpis pohľadávky v bežnom účtovnom období 	100	3xx	6xx	
Predpis budúceho odvodu nevyinkasovaných príjmov do rozpočtu zriaďovateľa k 31.12.20xx	100	589	351	
Tvorba opravnej položky k pôvodnej pohľadávke k 31.12.20xx+1	30	558	391	
K 31.12.20xx+1 zníženie predpisu odvodu nevyinkasovaných príjmov do rozpočtu zriaďovateľa vo výške opravnej položky 	30	351	589	
Odplatné  postúpenie pohľadávky štátu poverenej osobe 	1	316	646	
Odpis postúpenej pohľadávky	100	546	3xx	
Zrušenie opravnej položky k postúpenej pohľadávke	30	391	658	
Zníženie odvodu nevyinkasovaných príjmov do rozpočtu 	70	351	589	
Úhrada za postúpenú pohľadávku od poverenej osoby	1	224	316	
Predpis odvodu rozpočtových príjmov do rozpočtu zriaďovateľa 	1	588	351	
Zúčtovanie realizácie rozpočtových príjmov ku dňu, ku ktorému sa zostavuje účtovná závierka	1	351	224	

Príspevková organizácia – odplatné postúpenie pohľadávok štátu poverenej osobe 
Popis účtovného prípadu	€	MD	D	
Štandardný predpis pohľadávky v bežnom účtovnom období 	100	3xx	6xx	
Tvorba opravnej položky k pôvodnej pohľadávke 	30	558	391	
Odplatné  postúpenie pohľadávky štátu poverenej osobe 	1	378	646	
Odpis postúpenej pohľadávky	100	546	3xx	
Zrušenie opravnej položky k postúpenej pohľadávke	30	391	658	
Úhrada za postúpenú pohľadávku od poverenej osoby	1	221	378	

Pre účely eliminácie vzájomných vzťahov v rámci ústrednej správy sa budú voči Slovenskej konsolidačnej, a.s. vykazovať dosiahnuté náklady z titulu odplaty za vymáhanie pohľadávok (na účte 518) a prípadné pohľadávky a záväzky nezúčtované k 31.12. z titulu vymoženej sumy alebo neuhradených nákladov za vymáhanie. 

Dátum: 	11. 09. 2015 

Vypracoval: 	Ing. Ladislav Zakhar, PhD.
		vedúci oddelenia metodiky účtovníctva
		tel. 02/59 58 32 22

		Ing. Alena Najmanová
		oddelenie metodiky účtovníctva
		tel. 02/59 58 32 35

Schválila:  	Ing. Miriam Majorová, PhD.   
		riaditeľka odboru legislatívy  a súhrnného výkazníctva štátu